b'\n_START_ARTICLE_\nOzimna sovka\n_START_SECTION_\nOpis\n_START_PARAGRAPH_\nOdrasel metulj meri preko kril med 40 in 45 mm. Prednja krila so temno sive barve s temnimi pegami, ki so v\xc4\x8dasih nejasne. Gosenice so rumeno rjave barve do sivo prstene barve in gole. Takoj po izleganju imajo mlade gosenice nepopolno \xc5\xa1tevilo nog, kasneje pa jim zraste najve\xc4\x8d do pet parov. Ob nevarnosti se zvijejo v klob\xc4\x8di\xc4\x8d. Vzdol\xc5\xbe hrbta imajo tri temnej\xc5\xa1e proge, od katerih je srednja dvojna. Mlade gosenice so aktivne podnevi in objedajo liste gostiteljske rastline. Starej\xc5\xa1i stadiji li\xc4\x8dink dneve pre\xc5\xbeivijo v zemlji, aktivne pa so pono\xc4\x8di. Na zadku imajo gosenice po dva kavelj\xc4\x8dka. Gosenice se zabubijo v tleh, buba meri med 20 in 30 mm v dol\xc5\xbeino, v \xc5\xa1irino pa med 5 in 8 mm._NEWLINE_Na leto lahko ima ozimna sovka dve do tri generacije in roji vse poletje. Prezimi kot gosenica v zadnjem stadiju pred preobrazbo, v\xc4\x8dasih pa tudi v drugih stadijih. Samica odlaga jaj\xc4\x8deca na stebla mnogo razli\xc4\x8dnih vrst rastlin blizu tal. Skupaj odlo\xc5\xbei do 2000 jaj\xc4\x8dec.'